**Zápisnica č. 4**

**z riadneho zasadnutia Akademického senátu Fakulty humanitných a prírodných vied Prešovskej univerzity v Prešove**

**zo dňa 11. 06. 2019**

**1. Prítomní**

Podľa prezenčnej listiny.

**2. Program rokovania**

1. Otvorenie.
2. Voľba kandidáta na dekana Fakulty humanitných a prírodných vied Prešovskej univerzity v Prešove.
3. Záver.

**Priebeh zasadnutia**

**K bodu 1 programu rokovania:**

Predseda AS FHPV prof. RNDr. Robert Ištok, PhD. otvoril riadne zasadnutie AS FHPV a odovzdal slovo predsedníčke Volebnej komisie volieb kandidáta na dekana FHPV PU v Prešove pani Mgr. Márií Majherovej, PhD.

**K bodu 2 programu rokovania:**

Pani Mgr. Mária Majherová, PhD. oboznámila členov AS FHPV PU v úvode o overení návrhov kandidátov na dekana.

Podľa *Volebného poriadku pre voľbu kandidáta na dekana* (súčasť *Rokovacieho poriadku AS FHPV PU)* predseda volebnej komisie má podať správu akademickému senátu o overení návrhov kandidátov na dekana. Dovoľuje si konštatovať, že jej ako predsedníčke volebnej komisie boli v stanovenej lehote (určenej *Vyhláškou o voľbách kandidáta na dekana*) doručené dva návrhy, ktoré skontrolovala, overila (meno navrhovateľa, súhlas kandidáta s návrhom a profesijný životopis potvrdený podpisom kandidáta) a jej podpisom potvrdila

prijatie. Oboznamuje, že všetky návrhy spĺňali potrebné náležitosti, pričom sú tieto dokumenty dispozícií u predsedníčky volebnej komisie.

Profesijné životopisy boli zverejnené vo vývesnej skrinke, ako aj na webovom sídle fakulty. Predsedníčka volebnej komisie ďalej predstavila mená kandidátov na dekana FHPV PU v abecednom poradí a ich navrhovateľov:

1. prof. MVDr. Janku Poráčovú, PhD., ktorú navrhla doc. RNDr. Kvetoslava Matlovičová, PhD.,

2. prof. RNDr. Mariána Reiffersa, DrSc., ktorého navrhol prof. Ing. Jozef Vilček, PhD.

Predsedníčka volebnej komisie ďalej skonštatovala, že boli splnené príslušné články *Volebného poriadku pre voľbu kandidáta na dekana,*  keďže medzi kandidátmi neboli navrhovaní dekan pôsobiaci v predchádzajúcom období, ani predseda AS FHPV PU.

Predsedníčka volebnej komisie pristúpila k aktu volieb kandidáta na dekana Fakulty humanitných a prírodných vied PU v Prešove a zároveň oboznámila členov AS FHPV PU so spôsobom úpravy hlasovacích lístkov. Voľby prebehli tajným hlasovaním a zúčastnili sa ich všetci členovia AS FHPV PU.

Po ukončení volieb spočítala volebná komisia odovzdané hlasovacie lístky. Po spočítaní hlasov volebná komisia oboznámia členov AS FHPV a pristúpila k vyhodnoteniu výsledkov volieb. Pani predsedníčka volebnej komisie Mgr. Mária Majherová PhD., oboznámila členov so znením *Volebného poriadku pre voľbu kandidáta na dekana,* podľa ktorého za kandidáta na dekana je zvolený ten kandidát na kandidáta na dekana, ktorý získal nadpolovičnú väčšinu hlasov všetkých členov senátu, a to aj v prípade, ak je len jeden kandidát na dekana. Ak žiadny kandidát nezíska požadovanú väčšinu hlasov, uskutoční sa bezodkladne druhú kolo volieb.

Výsledky volieb kandidáta na dekana Fakulty humanitných a prírodných vied PU v Prešove:

Výsledky hlasovania:

* Počet zúčastnených členov AS FHPV: 15
* Počet rozdaných volebných hlasov: 15
* Počet platných hlasovacích lístkov: 15
* Počet neplatných hlasovacích lístkov: 0

Počet platných hlasovacích lístkov pre jednotlivých kandidátov:

1. prof. MVDr. Janka Poráčová, PhD. 13

2. prof. RNDr. Marián Reiffers, DrSc. 2

**K bodu 3 programu rokovania:**

V závere predseda AS FHPV prof. RNDr. Robert Ištok, PhD. poďakoval za účasť všetkým prítomným členom AS FHPV PU a ocenil úsilie predsedníčky a členov volebnej komisie o bezchybný priebeh volieb kandidáta na dekana FHPV PU.

V Prešove, 17. júna 2019

Zápisnicu spracovala Bc. Dagmar Kašprišinová, tajomníčka AS FHPV PU.

.........................................................

prof. RNDr. Robert Ištok, PhD.

predseda AS FHPV PU

..........................................................

Dr. h. c. doc. PaedDr. Vladimír Šebeň, PhD.

podpredseda AS FHPV PU

...........................................................

Mgr. Peter Mocák

podpredseda AS FHPV PU